Ramzan Qodirov ukrainalik harbiylar oldida 2 ta tanlov borligini aytdi

Checheniston rahbari Ramzan Qodirov ukrainalik harbiylar oldida ikkita tanlov borligini aytdi. U bu haqda o'zining Telegram kanalida ma'lum qildi.
Qodirov ukrainalik harbiylar tinch aholini garovga olgani, bu esa rus askarlarining harakatiga to'sqinlik qilayotganini ta'kidlagan. Ukrain askarlarining asosiy qismi hozir “Azovstal” metallurgiya zavodidaligi va qochishga urinayotganini qo'shimcha qilgan.
“Ukrainalik harbiylar burchakka itarilgan va ularning oldida faqat ikkita tanlov bor: yo ular ixtiyoriy ravishda qurollarini tashlab, o'zlarining g'ayriinsoniy xatti-harakatlari uchun qonun doirasida javobgarlikka tortiladi yoki tanalari teshilgan holda hech qanday sharaf va esdalik yorliqlarisiz dafn etiladi. Bu yakuniy natija!”, — degan Checheniston rahbari.
Eslatib o'tamiz, avvalroq Ramzan Qodirov Ukraina prezidentiga ish taklif qilgandi. Shuningdek, Qodirovning Dubayda villasi borligi aniqlangan.